* **SAŽETAK DJELOKRUGA RADA**

Hrvatski institut za povijest osnovala je Republika Hrvatska s primarnom zadaćom obavljanja trajne znanstveno-istraživačke djelatnosti u polju povijesti. Prema Statutu Hrvatskoga instituta za povijest, osnovna je djelatnost Instituta znanstveni rad koji obuhvaća proučavanje povijesti hrvatskoga naroda te naroda Balkana i srednje Europe u razdoblju od srednjega vijeka do suvremenosti.

Svoju misiju Institut primarno ostvaruje:

* obavljanjem poslova trajne znanstveno-istraživačke djelatnosti
* obavljanjem poslova znanstveno-istraživačke djelatnosti na ugovorenim projektima
* obavljanjem poslova znanstveno-istraživačke djelatnosti na kolaborativnim znanstvenim programima.

Osim znanstveno-istraživačke djelatnosti, rad Instituta obuhvaća i pružanje istraživačkih i savjetničkih usluga; izradu stručnih elaborata i ekspertiza, suradnju s drugim srodnim institucijama i sveučilištima na području povijesne znanosti i nastave; izdavačku djelatnost; organiziranje kongresa, znanstvenih skupova, okruglih stolova i drugih oblika javnih predstavljanja svoga znanstvenog rada u javnosti; organizaciju bibliotečne, dokumentacijske i informacijske službe, koje su potrebne za znanstveno-istraživački rad; provođenje postupka izbora u znanstvena i suradnička zvanja u skladu sa Zakonom. Hrvatski institut za povijest vidimo kao vrhunsku autonomnu znanstveno-istraživačku instituciju koja će se tijekom i ovog strateškog razdoblja potvrditi kao vodeća nacionalna historiografska institucija, ali jednako tako i profilirati se kao prepoznatljiv europski i regionalni centar za istraživanje povijesti naroda srednje i jugoistočne Europe, poglavito u temama profiliranim kroz *Strateški program znanstvenih istraživanja*. Temeljne vrijednosti kojima će se Institut voditi na putu prema ostvarenju vizije bit će visoka kvaliteta znanstvenoga rada, intelektualna sloboda, relevantnost, etičnost u pristupu znanstvenomu radu, racionalnost te javnost rada; kao i pokušaj da se što više iskoriste sredstva iz EU fondova temeljem ostvarivanja nekih od ciljeva zacrtanih kroz tri nosiva stupa *Okvirnog programa EU za istraživanja i inovacije – Obzor Europa* (I. Otvorena znanost, II. Globalni izazovi i industrijska konkurentnost, III. Otvorene inovacije).

Hrvatski institut za povijest, uključujući i Podružnicu za povijest Slavonije, Srijema i Baranje u Slavonskome Brodu, brojem znanstvenika i znanstvenih novaka najveći je javni znanstveni institut u znanstvenome području humanističkih znanosti te središnji javni institut u Republici Hrvatskoj kojem je temeljna djelatnost (misija) znanstveno proučavanje povijesti hrvatskoga naroda i naroda Balkana i srednje Europe. Od svoga osnutka 1961. pod imenom Institut za historiju radničkog pokreta, Institut je sustavno širio područja istraživanja, što je vidljivo iz promjene imena 1990. u Institut za suvremenu povijest te 1996. u Hrvatski institut za povijest.

Zakonom o ustanovama (1993.) Institut kao znanstvena organizacija postao je javna ustanova nad kojom je Republika Hrvatska stekla osnivačka prava. Stupanjem na snagu Zakona o znanstvenoistraživačkoj djelatnosti (1996.) te Zakona o znanstvenoj djelatnosti i visokom obrazovanju (2003.) Institut je nastavio svoj rad kao javni znanstveni institut u vlasništvu Republike Hrvatske kojem je temeljna zadaća trajna znanstveno-istraživačka djelatnost.

Institut je osnovan za provedbu programa znanstvenih istraživanja kao javne službe u znanstvenoj djelatnosti kojoj je zadaća ostvarivati znanstvene programe od strateškoga interesa za Republiku Hrvatsku te uspostaviti znanstvenu infrastrukturu za sustav znanosti i visokoga obrazovanja.

Godine 1996. u Slavonskom Brodu je osnovana Podružnica za povijest Slavonije Srijema i Baranje. Značaj, djelokrug i rezultati rada Podružnice tijekom ovih 25 godine stalno rasli i jačali tako da je Podružnica najznačajnija znanstvena cjelina iz humanističkih znanosti na istoku Republike Hrvatske.

Kadrovsku strukturu Instituta (2021.) čini 64 zaposlenika, od kojih je 51 angažirano na

realizaciji trajne znanstveno-istraživačke djelatnosti, a 13 u pratećim službama (računovodstvo i financije, pravni, kadrovski i opći poslovi, informatički poslovi, osoblje

knjižnice, tehnički poslovi).

Znanstveno-istraživačka djelatnost Instituta odvija se od početka 2019. u sklopu pet glavnih znanstvenih problemsko-istraživačkih kompleksa sadržanih u Strateškom programu znanstvenih istraživanja HIP-a. Konkretno to uključuje izvođenje 24 istraživačka projekta od kojih se 7 sufinancira sredstvima Hrvatske zaklade za znanost, 16 putem programskog financiranja i 1 projekt se financira putem sredstava za bilateralnu znanstvenu suradnju.

Institut izdaje četiri znanstveno-stručna časopisa te godišnje u prosjeku objavljuje 15 monografija, zbornika radova, knjiga kritički pripremljenog arhivskog gradiva te drugih

vrsta znanstvenih publikacija tijekom godine dana.

Institut kontinuirano sudjeluje u organizaciji domaćih i međunarodnih znanstvenih skupova i okruglih stolova.

U okviru nastavne djelatnosti Institut već niz godina ostvaruje međuinstitucionalnu suradnju sa sveučilištima u Zagrebu, Rijeci i Osijeku, Sveučilištem u Mostaru u Bosni i Hercegovini, a od 2010. i s Hrvatskim katoličkim sveučilištem.

* **NAZIV I OBRAZLOŽENJA PROGRAMA – *Strateški program znanstvenih istraživanja na Hrvatskom institutu za povijest u razdoblju 2021. do 2024.***

**OPIS PROGRAMA -** Znanstveno-istraživački rad Hrvatskoga instituta za povijest odvijat će se u razdoblju od 2021. do 2024. godine unutar pet glavnih problemsko-istraživačkih kompleksa:

1. povijesni izvori, historiografija i digitalna humanistika (objavljivanje kritičkih izdanja povijesnih izvora i primjena inovativnih metodoloških modela za njihovu interpretativnu analizu u skladu sa suvremenim istraživačkim trendovima u povijesnoj znanosti)
2. povijest društva i povijest institucija (integrativno, interdisciplinarno i komparativno istraživanje institucionalnih, društvenih fenomena i procesa kao ključnih faktora povijesno-političke opstojnosti hrvatskih zemalja u širem regionalnom i međunarodnom kontekstu u dugome povijesnom trajanju)
3. urbana povijest, ekonomska povijest, povijest okoliša, povijesna demografija (prostorne konfiguracije, društvene strukture, ekonomski, prirodni i ljudski resursi kao temeljni čimbenici održivog razvoja hrvatskih zemalja u dugome povijesnom trajanju)
4. kulturna, intelektualna i memorijalna povijest (kulturna različitost, višestruki identiteti, stereotipi i povijesno pamćenje kao dinamički oblikovni činitelji hrvatskoga povijesnog identiteta)
5. vojna i ratna povijest (povijest vojno-političkih sukoba i nasilja, moderna i suvremena povijest Hrvatske u kontekstu aristokratskih autoritarnih, totalitarnih i demokratskih vlasti i tranzicijskih procesa).

U okviru navedenih pet glavnih problemsko-istraživačkih kompleksa za sljedeće petogodišnje razdoblje predvidjeli smo realizaciju deset (10) tematsko-programskih područja. Prilikom osmišljavanja tematsko-programskih područja imali smo u vidu Statutom utvrđenu misiju Instituta, (ne)istraženost teme, osposobljenost istraživača, ravnomjerno istraživanje svih razdoblja hrvatske povijesti u regionalnome i širem međunarodnom kontekstu, mogućnost implementacije komparatističkoga te inter-disciplinarnoga i trans-disciplinarnoga pristupa kroz suradnju sa znanstvenicima drugih instituta i institucija društvenih i humanističkih znanosti te potencijal tema za uspostavu suradnje sa znanstvenim institucijama u inozemstvu.

* **Zakonske i druge pravne osnove na kojima se zasnivaju programi**
* Odredbe članka 16. te članka 20. do 46. Zakona o znanstvenoj djelatnosti i visokom obrazovanju („Narodne novine“ broj 123/03, 198/03, 105/04, 174/04, 2/07-OUSRH, 46/07, 45/09, 63/11 i 94/13)
* Sve odredbe Zakona o ustanovama („Narodne novine“ broj 76/93, 29/97, 47/99, i 35/08)
* Odredbe članka 18. te članka 21. do 26. Zakona o osiguranju kvalitete u znanosti i visokom obrazovanju („Narodne novine“ broj 45/09)
* Sve odredbe Pravilnika o uvjetima za izdavanje dopusnice za obavljanje znanstvene djelatnosti, uvjetima za reakreditaciju znanstvenih organizacija i sadržaju dopusnice („Narodne novine“ broj 83/2010)
* Odrebama Kolektivnog ugovora za znanost i visoko obrazovanje („Narodne novine“ broj 9/2019)
* Ugovora o programskom financiranju javnog znanstvenog instituta u 2020.g. od 19. studenog 2020.g. (Klasa: 640-02/20-03/00007, Ur.Broj: 533-03-20-0011)
* Statut Hrvatskog instituta za povijest

**Obrazloženje općeg dijela financijskog plana**

* U financijskom planu za 2022. godinu za provedbu programa planirani prihod iznosi 16.222.058 kn što je 8% više od plana 2021 g.; dok su ukupni rashodi planirani u iznosu od 16.126.367 kn što je 7% više od plana 2021 g. Ukupni planirani prihod sastoji se od prihoda za redovnu djelatnost IZVOR 11 (A622000;A622137) u iznosu od 15.284.967 kn, te vlastitih prihoda IZVORI 31;43 (A622132) u iznosu od 937.091 kn.
* U financijskom planu za 2023. godinu za provedbu program planirani prihod iznosi 15.872.307 kn, dok su ukupni rashodi planirani u iznosu od 15.947.282 kn. Ukupni planirani prihod sastoji se od prihoda za redovnu djelatnost IZVOR 11 (A622000;A622137) u iznosu od 15.326.882 kn, te vlastitih prihoda IZVORI 31;43 (A622132) u iznosu od 545.425 kn.
* U financijskom planu za 2024. godinu za provedbu programa planirani prihod iznosi 15.638.345 kn, dok su ukupni rashodi planirani u iznosu od 15.691.345 kn. Ukupni planirani prihod sastoji se od prihoda za redovnu djelatnost IZVOR 11 (A622000;A622137) u iznosu od 15.391.345 kn, te vlastitih prihoda IZVORI 31;43 (A622132) u iznosu od 247.000 kn.

|  |  |  |  |  |  |
| --- | --- | --- | --- | --- | --- |
|  | Plan 2021. | Plan 2022. | Plan 2023. | Plan 2024. | Indeks 22/21. |
| PRIHOD | 15.074.572 | 16.222.058 | 15.872.307 | 15.638.345 |  108% |
| RASHOD | 15.019.572 | 16.126.367 | 15.947.282 | 15.691.345 |  107% |

**Obrazloženje posebnog dijela financijskog plana**

* Posebni dio financijskog plana sadrži razradu prihoda/rashoda po izvorima financiranja i zadanim aktivnostima.
* **OBRAZLOŽENJE FINACIJSKOG PLANA PO AKTIVNOSTIMA**

**A622000 REDOVNA DJELATNOST JAVNIH INSTITUTA**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 22/21. |
| A622000 REDOVNA DJELATNOST JAVNIH INSTITUTA | 12.849.439 | 12.769.416 | 13.971.730 | 14.013.645 | 14.078.108 | 109 |

Ova aktivnost provodi se svake godine i sastoji se od rashoda za zaposlene (plaća, jubilarna, regres, božićnica) i materijalnih prava (prijevoz), koji su zadani limitom MZO-a, te su za 2022 g. planirani u iznosu od 13.971.730 kn; za 2023 g. su planirani u iznosu od 14.013.645 kn; i za 2024 g. su planirani u iznosu od 14.078.108 kn.

**A622137 PROGRAMSKO FINANCIRANJE JAVNIH ZNANSTVENIH INSTITUTA**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 22./21. |
| A622137 PROGRAMSKO FINANCIRANJE JAVNIH ZNANSTVENIH INSTITUTA | 1.187.651 | 1.173.881 | 1.313.237 | 1.313.237 | 1.313.237 |  112 |

Ova aktivnost sastoji se od sljedećih elemenata:

1. Hladni pogon
2. Trošak nabave kapitalne opreme
3. Financiranje institucijskih ciljeva (interni projekti)

Sredstva programskog financiranja planiraju se u iznosu od 1.313.237 kn za 2022 g. te u istom iznosu za 2023 g. i 2024. g., prema zadanim limitima iz Upute MZO-a.

Nastavno su prikazani institucijski ciljevi i rezultati koji su predviđeni Programskim ugovorom u predstojećem planskom razdoblju programskog financiranja.

**CILJEVI PROVEDBE PROGRAMA U RAZDOBLJU 2020. – 2023. ISHODIŠTA I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**CILJ 1.**

##  Između Istoka i Zapada: istraživanje Hrvatskog povijesnog prostora od kasne antike do novoga vijeka u kontekstu crkvenih i vjerskih među utjecaja Istoka i Zapada

Tijekom minulih stoljeća hrvatski su prostori bili u okvirima različitih političkih tvorevina, što se nužno odrazilo i na formiranje hrvatske kulture u multikulturalnome ozračju. Dugi niz godina, iz brojnih društvenih razloga, povijest Crkve nije se u hrvatskoj historiografiji sustavno proučavala na razini usklađenoj sa suvremenim historiografskim metodologijama i pristupima. Istodobno je u cijelome pred modernom razdoblju i velikome dijelu modernoga doba upravo uloga Crkve ključna za formiranje društvenih, intelektualnih i političkih procesa na hrvatskim prostorima. Stoga je težište ovoga projekta usmjereno na proučavanje odnosa Crkve i društva od srednjega vijeka do modernoga doba na prostorima preklapanja Istoka i Zapada.

**CILJ 2.**

## Istraživanje urbane povijest Hrvatske

Urbana povijest Hrvatske, projektno-tematsko područje koje je dio znanstveno-istraživačkog programa HIP-a, temelji se na tezi da su gradovi Hrvatske jedan od najvažnijih formativnih elementa društvenog, institucionalnog, prostornog pejzaža Hrvatske i kao takvi bili važna sastavnica europske povijesti i urbane baštine, te primarna mjesta modernizacije, kao i polazišne točke integracije hrvatskog prostora.

Prostor današnje Hrvatske bio je oblikovan mrežom urbanih središta, koja su se razlikovala u razdoblju svoga postanka, stupnju svoga društvenog razvitka, razinama autonomije, a dinamika i kontinuitet njihova razvoja ovisili su o specifičnim povijesnim okolnostima. To je prostor istovremeno okružen Dunavom i Sredozemljem, što je imalo važnu ulogu povijesnim događajima u ovom dijelu Europe te je uvelike odredila mobilnost ljudi, kao i kretanje dobara i ideja. Upravo ta raznolikost i različiti utjecaji Hrvatskoj daju posebno mjesto u europskoj urbanistici i nudi velik prostor za interdisciplinarni pristup, komparaciju i razvoj različitih metodoloških pristupa.

**CILJ 3.**

**Istraživanje Vojne i ratne povijesti Hrvatske**

Prinosi hrvatskih vojnika, časnika i zapovjednika postrojbi u sklopu vojnih snaga raznih državnih zajednica u koje je hrvatski prostor bio uključen kroz povijest neprijeporna su činjenica, a zahvaljujući većem i vremenski kontinuiranom obimu sačuvane arhivske građe za ranonovovjekovnu i modernu povijest ta se problematika može sustavno istraživati. Program se nastavlja na istraživačke rezultate projekta proizašlog iz ranijeg strateškog razdoblja *Vojnički život i slike ratnika od 16. Stoljeća do 1918.* Istraživački je cilj ovoga projekta spoznaja o demografskim, socio-ekonomskim i političkim prilikama u hrvatskome pograničju, kao i utvrđivanje uzročno-posljedičnih veza između navedenih okolnosti (razvojnih sastavnica) koje su činile svakodnevicu hrvatskih vojnika i njihova identiteta.

**CILJ 4.**

## Povijest javnozdravstvenih mjera u Hrvatskoj

Kao dio Sredozemlja, srednje i jugoistočne Europe prostor hrvatskih zemalja od ranoga je srednjeg vijeka bio sjecište kultura i politika, mjesto dodira različitih običaja i tradicija, poprište političkih i ekonomskih interesa, ratova, migracijskih valova. Smještene na rubu velikih carstava, hrvatske su zemlje često ostajale na periferiji političkih i gospodarskih utjecaja. Ipak, izuzev njihove vojno-strateške važnosti, prostor hrvatskih zemalja bio je tijekom povijesti u jednom području od iznimnoga značaja i utjecaja ne samo na regionalnoj, nego i na globalnoj razini: u području razvoja javnozdravstvene zaštite i javnozdravstvenih mjera.

**CILJ 5.**

## Transfer ideja i uloga pojedinaca u razvoju društva i izgradnji institucija u Hrvatskoj

Hrvatske zemlje su se počevši od antike nalazile na rubu Europe, u geopolitičkom i kulturnom pogledu na sjecištu putova i razmeđu civilizacijskih okvira – zapadnoeuropskog, srednjoeuropskog, sredozemnog i euroazijskog (kasnije istočnoeuropskog), a od srednjega vijeka i na granici zapadnoga i istočnoga kršćanstva. U hrvatskim su se zemljama stoljećima ispreplitali, prožimali, ali i sukobljavali utjecaji iz navedenih civilizacijskih okvira. Upravo zbog toga važno je istražiti transfer ideja i idejne utjecaje na razvoj društva i institucija koje su u dugome trajanju oblikovale različite elemente kompleksnih identiteta moderne Hrvatske. Dijakronijski, tematski i komparativno koncipirana interdisciplinarna istraživanja obuhvatit će vremensko razdoblje od ranoga srednjega vijeka do suvremenog doba, a interpretacija istraživačkih rezultata formulirat će se iz dvije perspektive. Istraživačko težište bit će na perspektivi odozdo, odnosno na razini istaknutih pojedinaca – intelektualaca, umjetnika, političara i službenika u institucijama na državnoj i lokalnoj razini (u političkom životu i javnoj upravi, u sudstvu, gospodarstvu, kulturi, vjerskom i društvenom životu, obrazovnom sustavu i javnome zdravstvu). Perspektiva odozdo u istraživanju će se kombinirati i nadopunjavati s perspektivom odozgo (kulturni transferi, idejne koncepcije, ideologije, religijski utjecaji, transferi europskih (modernizacijskih) obrazaca i praksi, hrvatski zakonski i institucionalni okvir itd.).

**CILJ 6.**

## Povijest nasilja i sukoba

Društveni i politički procesi, posebice modernizacijski procesi koji su utjecali na duboke promjene hrvatskoga društva u dvadesetom stoljeću umnogome su bili posljedica nasilja koje su na hrvatskome prostoru provodili različiti autoritarni i totalitarni režimi, a ne svojevrsna evolucija postojećih društvenih struktura i odnosa. Prema tome povijest nasilja u dvadesetom stoljeću, posebice u Drugom svjetskom ratu i poraću, predstavlja novu istraživačku točku. Naravno za potpuno razumijevanje problematike nužno je pitanju nasilja i sukoba pristupiti dijakronijski, te će se pojedina istraživanja „spuštati“ u ranija razdoblja pred-moderne hrvatske prošlosti.

**CILJ 7.**

## Istraživanje raseljene i iseljene Hrvatska

Povijest hrvatskog naroda obilježena je brojnim migracijskim procesima, kako prinudnih tako i dobrovoljnih imigracija i emigracija. Ti procesi nisu specifično obilježje samo novije hrvatske prošlosti nego ih možemo pratiti tijekom čitavog pred modernog razdoblja prošlosti – poglavito od vremena osmanskih prodora na prostore jugoistočne i srednje Europe – sve do suvremenosti. Razlozi tih migracijskih gibanja bili su različiti, ali su svakako bitno utjecali na različite procese razvoja hrvatskih prostora s očitim gospodarskim i demografskim posljedicama.

**CILJ 8.**

**Tranzicijski kompleksi u suvremenoj povijesti srednje i jugoistočne Europe**

Raspad jugoslavenske države (SFRJ) i uspostava nove geopolitičke arhitekture na prostoru Jugoistočne i Srednje Europe – uključujući državno osamostaljenje Hrvatske – jedna je od najintrigantnijih i najsloženijih tema recentne hrvatske, (post)jugoslavenske i europske povijesti 20. stoljeća. Kao kronološki okvir predloženog povijesnog istraživanja istaknuto je razdoblje od smrti Josipa Broza Tita (1980.) do ulaska Hrvatske kao suverene i nezavisne države u Europsku uniju (2013.). Istraživanja se mogu proširiti i produbiti, posebice kada je riječ o kvalitativnim studijama i sintezama i na ranije vremenske okvire koji obuhvaćaju ukupno razdoblje socijalističke Jugoslavije. S obzirom na nove društvene pojave, primjerice recentni fenomen masovnog iseljavanja iz Hrvatske (aktualne ekonomske i socijalne probleme) pojedini istraživački aspekti mogu se proširiti i na razdoblje nakon ulaska Hrvatske u EU kako bi se upotpunila povijesna rekonstrukcija tranzicijskih društvenih fenomena. Primarni je cilj projekta istražiti društvene, političke, socijalne, ekonomske, vojne i druge okolnosti u Jugoslaviji, Hrvatskoj te Bosni i Hercegovini u drugoj polovici 20. i početkom 21. stoljeća.

**CILJ 9.**

## Ekohistorija i agrarana povijest

Povijest okoliša ili „ekohistorija“ već je oko pola stoljeća zasebno područje istraživanja u svjetskoj povijesnoj znanosti. I u Hrvatskoj su u novije vrijeme okupljene istraživačke skupine i projekti koji se bave pojedinim temama iz hrvatske povijesti u ekohistorijskoj vizuri. Važan doprinos tome dao je Institut, odnosno njegova Podružnica u Slavonskom Brodu kroz istraživački projekt „Od prašuma do oranica: povijest antropizacije šuma u Slavoniji od srednjeg vijeka do početka 20. stoljeća“, kao i kroz organizaciju znanstvenih skupova posvećenih povijesnom značenju velikih rijeka Save i Dunava.

**CILJ 10.**

## Izvori za hrvatsku povijest

Izvorna povijesna građa trajni je temelj povijesnim istraživanjima. Izdanja povijesnih izvora, pod uvjetom da su kvalitetno pripremljena, desetljećima se koriste u istraživanju i dugo ne zastarijevaju. Većina znanstvenika Hrvatskog instituta za povijest, baveći se proučavanjem pojedinih cjelina izvorne, kako arhivske tako i bibliotečne građe, povremeno priređuje i objavljuje izabrane manje ili veće jedinice i zbirke takve građe, kako bi ova poslužila i drugim istraživačima te im olakšala pristup podacima koji ih zanimaju.

Zaseban segment rada na izdavanju povijesnih izvora odnosi se na tekstove pisane jezicima različitim od hrvatskog (latinski, njemački, talijanski itd.). Tu je neophodna odgovarajuća filološka stručna sprema kako u kritičko-egdotičkom priređivanju izvornikâ, tako i u njihovom eventualnom (u pravilu korisnom i poželjnom) prevođenju na hrvatski jezik.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2020. | Ciljana vrijednost za 2021. | Ciljana vrijednost za 2022. |
| Veći broj znanstvenih istraživanja, objavljenih radova i prijava domaćih i međunarodnih projekata | Aktivnosti se financiraju iz sredstava dodijeljenih od straneMinistarstva znanosti i obrazovanja, temeljem Ugovora o namjenskom institucijskom financiranju znanstvene djelatnosti koji Ministarstvo i Institut zaključuju na godišnjoj razini.  | *Udio*  | *100%* | *Ministarstvo* | *100%* | *100%* | *100%* |

**A622132 REDOVNA DJELATNOST JAVNIH INSTITUTA (IZ EVIDENCIJSKIH PRIHODA)**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 22./21. |
| A622132 REDOVNA DJELATNOST JAVNIH INSTITUTA (IZ EVIDENCIJSKIH PRIHODA) | 616.552 | 788.000 |  841.400 | 620.400 | 300.000 | 107 |

Ova aktivnost sastoji se od izdavanja knjiga i časopisa; te znanstvenoistraživačkih projekata financiranih od strane Hrvatske zaklade za znanost.

Izračun financijskog plana uključuje plan prihoda/rashoda za 2022g;2023g;2024g:

1. Redovna djelatnost instituta (izdavanje knjiga,časopisa) - izvor 31 - planirana sredstva godišnje iznose 120.000 kn, iznosi su planirani procjenom, temeljem planiranih aktivnosti navedenih u Strateškom programu znanstvenog istraživanja Hrvatskog povijesnog instituta.
2. Institut unutar redovne djelatnosti provodi ugovorene projekte financirane od **Hrvatske zaklade za znanost** - izvor 43.
* **Razvoj karijere mladih istraživača** - izobrazba novih doktora znanosti. Projekt završava 31.1.2023.g. Planirana sredstva za plaću u 2022g. iznose 166.400kn, u 2023g. iznose 23.400kn.
* **Europski korijeni moderne Hrvatske**: transfer ideja na političkom i kulturnom polju u 18. i 19. stoljeću. Projekt traje do 18.10.2023.g. Planirana sredstva za 2022 g. iznose 72.250 kn, te za 2023 g. 46.400 kn.
* **Mapiranje parlamentarnih izbora** 1848-1918 u Hrvatskoj. Projekt traje do 31.12. 2023.g. Planirana sredstva za 2022 g. iznose 141.537 kn, te za 2023 g. 41.000 kn.
* **Rat, žrtve,** nasilje i granice slobode u hrvatskoj povijesti 20.stolj. Projekt traje do 31.12.2023.g. Planirana sredstva za 2022 g. iznose 102.494 kn, te za 2023 g. 66.875 kn.
* **Moderne europske diplomacije** i istočno jadranski prostor. Projekt traje do 31.12.2023.g. Planirana sredstva za 2022g. iznose 209.410 kn, te za 2023g. 122.750 kn.
* **Topografija vlasti**: istočno jadranski gradovi u srednjovjekovnim prostorima vlasti. Projekt traje do 14.01.2025.g. Planirana sredstva za 2022 g. iznose 145.000 kn, za 2023 g. 145.000 kn, za 2024 g. 147.000 kn .

**POKAZETELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|   | Definicija | Jedinica | Polazna vrijednost | Izvor podataka | Ciljana vrijednost 2022. | Ciljana vrijednost 2023. | Ciljana vrijednost 2024. |
| Pokazatelj učinka | Pokazatelji uspješnosti u temeljnim znanstvenim istraživanjima |  Objavljene znanstvene publikacije (članci, knjige, građe, monografijesinteze) na hrvatskome jeziku i stranim jezicimaMjerljivost rezultata obuhvaća broj objavljenih znanstvenih publikacija (nahrvatskome i stranim jezicima) te njihova citiranost i spominjanje rezultataistraživanja na projektu u drugim publikacijama ili medijima. | Broj znanstvenih radova na hrvatskom jeziku i broj stranih radova na stranim jezicima |  A1/A2 baze (CROSBI) te radovi indexirani u EBESCO-u te drugim relevantnim međunarodnim bazama podataka |  60+20 | 55+25 |  50+30 |
|  |  |  |  |  |  |  |  |

**SUMARNI PRIKAZ RADOVA OBJAVLJENIH U 2021.**

|  |  |
| --- | --- |
|  | **2021.** |
| **Vrste publikacija** | **na hrv. jeziku** | **na engl.i drugim stranim jezicima**  | **Indeksirani u WoS-u** | I**ndeksirani u Scopusu** | **u A1 /A2** | **druga relevantna baza** (**Google Scholar**) | **ukupan broj** (ne zbrajaju se prethodne stavke već se zbraja ukupan broj izdanih publikacija za svaku vrstu) |
| Recenzirani članci u domaćim znanstvenim časopisima | 31 | 5 | 14 | 27 | 30 |  | **36** |
| Recenzirani članci u stranim znanstvenim časopisima | 7 | 14 | **21** |
| Nerecenzirani članci i prikazi | 58 |  |  |  |  | **58** |
| Leksikografija | 20 |  |  |  |  | **20** |
| Web članci | 13 |  |  |  |  | **13** |
| Knjige s domaćom recenzijom | 11 | 1 |  |  |  | **12** |
| Radovi u međunarodno recenziranim zbornicima radova sa skupova / Poglavlja u stranim recenziranim knjigama | 6 | 13 |  |  |  | **19** |
| Poglavlja u domaćim (recenziranim) knjigama i članci (recenzirani)u domaćim zbornicima radova | 31 | 6 |  |  | **37** |
| Uredništvo (monografija, zbornika radova) | 5 | 3 |  |  |  | **8** |